Frosty the Snowman (film)

Frosty the Snowman er en amerikansk tegnefilm fra 1969 produsert av Rankin/Bass for TV-kanalen CBS. Filmen er basert på den kjente sangen "Frosty the Snowman" (kjent i Norge som Snømannen Kalle). Den ble produsert av de samme folkene som lagde dukkefilmen Reinsdyret Rudolf (1964). Begge filmene har blitt vist hver jul på amerikansk TV. Animasjonen var ved Steve Nakagawa og Paul Coker Jr.

Denne tegnefilmen ble sendt på NRK i romjula 1980 og romjula 1981 under tittelen Rulle snemann.Aftenposten – TV-program (24.12.1980, s.28)Aftenposten – TV-program (24.12.1981)

 Handling 
I en skole på julaften ansetter læreren en uheldig tryllekunstner kalt professor Hinkle for å underholde elevene til en julefest. Etter å ha mislykket med ett triks, kaster han hatten sin i avsky. Deretter spretter hatten av søppelbøtta og frigjør kaninen hans, kalt Hocus Pocus. Elevene får deretter friminutt, og barna leker i snøen hvor de bygger en snømann. Etter å ha foreslått flere navn, kaller en jente som heter Karen ham Frosty. Kaninen Hocus Pocus hopper ut av skolen med hatten, men hatten flyr sin vei i vinden før Karen plasserer hatten på hodet til Frosty - og bringer snømannen til live. 

Snømannen feirer sammen med barna, men føler at temperaturen stiger, og frykter at han kommer til å smelte. Barna foreslår deretter å sette snømannen på et tog til Nordpolen, og de har parade gjennom byen på vei til en jernbanestasjon. Dette sjokkerer de andre innbyggerne i byen, inkludert en politibetjent som ved et uhell svelger sin egen fløyte i alt oppstyret. Når toget fortsetter nordover, merker Frosty at Karen blir kaldere og kaldere. 

Når godstoget stopper for å la et passasjertog passere, forsøker de å finne et sted som kan varme Karen. Men professor Hinkle følger etter dem for å få tilbake hatten sin. Hocus overbeviser noen skogsdyr om å bygge et bål for Karen. I frykt for at hun fremdeles ikke kan overleve lenge nok i det kalde været, spør Frosty hvem som kanskje kan hjelpe dem. De blir enige om å lete etter julenissen. Hocus går deretter på jakt etter ham, samtidig som Hinkle møter Frosty og Karen. En konfrontasjon oppstår når han forsøker å få tak i hatten til Frosty.

 Skuespillere 
 Jackie Vernon som snømannen Frosty
 Jimmy Durante som seg selv / forteller.
 June Foray som Karen
 Greg Thomas som en av Karen's venner.
 Billy De Wolfe som Professor Hinkle
 Paul Frees som Julenissen.

 Referanser 

 Eksterne lenker 

 Frosty the Snowman at CBS.com

Kategori:Animerte kortfilmer fra USA
Kategori:Animerte barnefilmer fra USA
Kategori:Animerte fantasyfilmer fra USA
Kategori:TV-filmer fra USA
Kategori:Julefilmer fra USA
Kategori:Juleprogrammer på TV
Kategori:TV-kortfilmer fra 1960-årene
Kategori:Engelskspråklige filmer
Kategori:TV-produksjoner på CBS
Kategori:TV-produksjoner fra USA, fra 1960-årene